./data/phi0474/phi048/phi0474.phi048.perseus-lat1.xml
summum a vobisbonum voluptas dicitur  aperiendum est igitur, quidsit voluptas; aliter enim explicari, quod quaeritur, nonpotest  quam si explicavisset, non tam haesitaret  autenim eam voluptatem tueretur, quam Aristippus, id est,qua sensus dulciter ac iucunde movetur, quam etiampecudes, si loqui possent, appellarent voluptatem, aut,si magis placeret suo more loqui, quam utOmnés Danai atque Mycénenses Attica pubes reliquique Graeci, qui hoc anapaesto citantur, hoc nondolere solum voluptatis nomine appellaret, illud Aristippeum contemneret, aut, si utrumque probaret, utprobat, coniungeret doloris vacuitatem cum voluptate etduobus ultimis uteretur